Gestir sem komu færandi hendi í Þórbergssetur Þann 17 ágúst síðastliðinn komu í Þórbergssetur Viktoría Karlsdóttir frá Vestmannaeyjum og dætur hennar þrjár . Voru þær með að gjöf til Þórbergsseturs , kolateikningu af Þórbergi Þórðarsyni gerða af Gísla Halldóri Jónassyni eiginmanni Viktoríu árið 2005 . Gísli var fæddur 13. september 1933 í Reykjavík , ólst hann upp í Hallgeirsey í Austur - Landeyjum en flutti síðan til Vestmannaeyja 23 ára að aldri . Hann lést 30. júlí 2016 og vildu ekkja hans og dætur fá að varðveita myndina í Þórbergssetri . Var þeim boðið upp á veitingar og smellt af nokkrum myndum í tilefni afhendingarinnar . Myndin prýðir nú skrifstofuvegg forstöðumanns þar sem Þórbergur vaki yfir öllum okkar gjörðum og horfir góðlátlega yfir sviðið . Vel heppnað málþing í Þórbergssetri Málþing Þórbergsseturs sem haldið var 23. nóvember 2019 var ágætlega sótt af heimamönnum . Erindin voru öll mjög fróðleg og tengdust rannsóknum og skráningum á merkum sögum , og minjum alveg frá því um aldamótin 1500 , þegar Fljótsdælingar sóttu sjóróðra í Suðursveit og ferðuðust yfir Vatnajökul . Skriðuklaustur átti þá 60 hundruð í Borgarhöfn samkvæmt kaupsamningi sem fannst í skjölum klaustursins . Ljóst er að leiðin yfir jökul var mun styttri á þessum árum en síðar varð þegar Brúarjökull gekk fram yfir stórt gróið landsvæði í óbyggðum inn af Fljótsdal með kólnandi tíðarfari Í erindi Snævarrs kom vel fram hversu breytilegt landslag hefur verið á Breiðamerkursandi síðustu tvær aldir en hann er búin að rekja sig eftir mælingum og vörðum frá síðustu öld , sem tókst að finna bæði austan og vestan Jökulsár . Einnig vekur furðu hversu breytilegur árfarvegur Jökulsár hefur verið á síðustu tveimur árhundruðum . Erindi Sigríðar fjallaði um minjaskráningu á Breiðabólsstaðarbæjum . Gamalt túnakort fannst af ræktuðu landi í kringum bæina og þar eru staðsett mörg örnefni sem fram koma í bókum Þórbergs og því hægt að lesa saman texta hans ogkortið sem nú hefur verið teiknaðupp í tölvutækt form . Er þarna sannarlega verið að bjarga þekkingu frá glötun og gefa textum Þórbergs nýtt líf með því að staðsetja sögurnar inn í raunverulegt umhverfi . Þórbergssetur hefur stutt við öll þessi verkefni á einn eða annan hátt og þakkar fyrirlesurum kærlega fyrir samstarf og afar góða úrvinnslu gagna , þannig að mjög aðgengilegt er að lesa sig í gegnum þessa gömlu þekkingu , sem nú eru öll í tölvutæku formi . Í haust bar óvæntan gest að garði í Þórbergssetur . Það var rússnesk kona Elena Barinova sem að er framkvæmdastjóri ,, Vináttufélags Rússlands og Íslands “ . Kom hún með rútunni ofan af vegi og gisti eina nótt . Sagði hún frá því að haldin hefði verið minningarstund hjá félaginu í tilefni af 130 ára afmæli Þórbergs Þórðarsonar rithöfundar og af því tilefni verið sýnd kynningarmynd sem Þórbergssetur sendi til þeirra , en við myndina hafði þá verið gerð rússnesk þýðing . Framsögu hafði Andrei Korovin sem er kennari í norrænum fræðum við Moskvuháskóla og var þetta með milligöngu Ingólfs Skúlasonar formanns Vináttufélags Íslands og Rússlands í Moskvu . Kynningin í Rússlandi vakti mikla athygli að sögn Ingólfs og var áhugi á verkum Þórbergs vakinn meðal annars hjá kennurum í norrænum bókmenntum við háskólann í Moskvu . Elena kom færandi hendi í Þórbergssetur og heiðraði forstöðumann Þorbjörgu Arnórsdóttur með orðu Vináttufélagsins og er Þórbergssetur þar með komið með aðild að þessu félagi og er félagi númer 350 samkvæmt sérstöku vottorði þar um . Elena kom með þá frábæru frétt að hafin væri þýðing á Steinarnir tala á rússnesku . Þýðandinn er Tatjana Shjenjavskaja og fyrirhugað er að bókin komi út í mars næstkomandi . Þórbergssetur hefur aðstoðað við öflun mynda og vísað veginn í aðrar þýðingar á Steinunum tala , sem áður hafa verið þýddir á ensku og tékknesku . Þórbergssetur þakkar frumkvæði Ingólfs Skúlasonar og Elenu Barinovu að kynningu og þýðingum á verkum ÞórbergsÞórðarsonar og er tilbúið til frekara samstarfs á næstu árum . Óvænt heimsókn í Þórbergssetur á árinu 2019 Það er margt óvænt sem rekur á fjörur okkar í Þórbergssetri og maður veit aldrei fyrirfram hvað upp á kemur dag hvern . Fjöldi gesta koma við frá öllum heimsálfum og á miðju sumri eru gestakomur frá því að vera 400 – 800 manns á dag . Einn dag bar íslenska stórfjölskyldu að garði , heilsuðu þau með virktum og settust í enda salarins . Fjölskyldufaðirinn var aldraður góðlegur maður sem kallaði Þorbjörgu forstöðumann sérstaklega til sín og sagðist ætla að játa fyrir henni afbrot sem hann hefði framið fyrir nokkrum árum . Dró hann úr pússi sínu nokkra fallega steina og þar á meðal skrautlegan gabbróstein . Allir voru steinarnir slípaðir og hinar mestu gersemar að sjá . Hér var þá á ferð Karl Loftsson frá Mosfellsbæ , sem slípar steina og selur sem minjagripi m.a. í Leifstöð . Sagðist hann hafa þetta sem aukavinnu í ellinni enda ekki vanur því að vafra um iðjulaus alla daga . Gabbrósteininum fallega sagðist hann hins vegar hafa stolið hér undan húsvegg Þórbergsseturs fyrir nokkrum árum er hann var á ferð með eldri borgurum með viðkomu í Þórbergssetri . Nú kvaðst hann loksins vera mættur til að skila steininum góða og það með rentu og lét því nokkra fleiri steina fylgja með . Varð úr þessu hin skemmtilegasta heimsókn og forstöðumaður þakkaði Karli kærlega fyrir góðan hug og skemmtilega viðkynningu . Þegar hann svo fór út úr dyrum Þórbergsseturs , sá hann annan fallegan stein undir húsveggnum sem hann tók með sér , hér væri gaman að koma , - og nú hefði hann erindi til að koma hér aftur fyrr en seinna . Þess má geta að steinarnir utan við Þórbergssetur eru samsafn frá heilsubótargöngum forstöðumanns Þórbergsseturs í gegnum árin og varð þessi heimsókn óneitanlega hvatning til að halda áfram á sömu braut . Ég hefi orðið að gera mér að góðu að vera bara vesæll fræðimaður . Sá sem veitir mannkyninu fegurð er mikill velgerðarmaður þess . Íslenskur aðall Hefur nokkurn tíma verið uppi Íslendingur sem er eins eðlilegur í sér og ég Bækur eru saklausir hlutir , en rithöfundar eru ægilegar verur . Í Suðursveit var sólin helgasta handarverk Guðs . Ég sá það stundum standa undir eldhúsgaflinum , þegar það kom á fætur , og krossa sig framan í hana . Þess vegna hefur enginn úr Suðursveit komist hátt í heiminum nema aðeins einn maður , og það er meira en öld síðan . ( Í Suðursveit bls 27 ) Þegar ástfanginn er kvæntur sinni elskuðu , hættir hann smá saman að tilbiðja í henni sálina , vegna þess að hann er farinn að þekkja hana . Þess vegna eru flest hjónabönd tilbeiðslulausasta ásigkomulag í alheiminum . Ég skrifa stanslaust . En síðan ver ég oft miklum tíma í að endurbæta efnið og fága stílinn , því að þar á vandvirkni mín sér engin takmörk , ef annað brýnna kallar ekki að . Áttir og vegalengdir , það var það fyrsta sem ég man til að mig langaði að vita með vísindalegri nákvæmni . Þegar fyrsta svell lagði á polla á haustin , þá fannst manni vera búið að skapa nýjan heim , þegar maður kom út fyrsta frostmorguninn . Djöfullinn er stærsti siðafrömuður og atvinnuveitandi heimsins . Íslenskur aðall Andlegi dauðinn hefst með værð , sívaxandi stemningasljóleik , hugsjónahruni og ást á sveitalífi . Mér fannst ekkert í náttúrunni eins lifandi . Hvað er ég ? Þá stóð kamarþilið í björtum ljóma og út um rúðuna lagði hvítan glampa , eins og einhverjar dularverur hefðu kveikt ljós þar inni . Gestir í dag : ... 26 Gestir þennan mánuð : ... 5377 Gestir á þessu ári : ... 5377